open-index/open-wikipedia-markdown huggingface dataset:
Sun Ce

**Sun Ce** (175–200) oli hiina väejuht hilisel Hani dünastia valitsusajal.

Tema isa Sun Jian hukkus lahingus, kui Sun Ce oli 16-aastane. Ta põgenes oma isa ülema Yuan Shu juurest ning pöördus Hiina kaguossa, et seal enda võim maksma panna. Ta lõi alused hilisemale Wu riigile, mille esimeseks valitsejaks sai ta noorem vend Sun Quan.

3. sajandi ajaloolane Chen Shou kirjeldas teda kui nägusat ja rõõmsameelset meest, kes rakendas oma alluvaid nende võimetele vastavalt ning kohtles neid suuremeelselt.
Richard Justiciarius

**Richard Justiciarius** (prantsuse keeles *Richard le Justicier*; suri 921) oli Autuni krahv ja Burgundia hertsog 888–921.

Tema vanem vend oli Alam-Burgundia kuningas Boso.

Richard abiellus 888. aastal, tema järglased:
*Rudolf, Lääne-Frangi kuningas
*Hugo Must, Burgundia hertsog
*Boso
*Ermengard, Burgundia hertsogi Giselberti naine
*Adelaide
*Richilda
Zinovi Zinik

**Zinovi Zinik** (inglise keeles *Zinovy Zinik*; sündinud 16. juunil 1945 Moskvas) on Londonis elav juudi päritolu vene ja briti kirjanik.

Zinik sündis ja kasvas Moskvas. Ta õppis algul kunstikoolis maalimist, siis Moskva ülikoolis topoloogiat ja Moskva ajakirja "Teatr" kursustel teatrikriitikat. Kirjutama hakkas ta sõprade õhutusel, aga Venemaal ei ilmunud temalt ainsatki teost peale mõne teatrikriitilise artikli.

1975 emigreerus ta Iisraeli, kus hakkas Jeruusalemma ülikoolis tööle venekeelsete tudengite teatristuudios lavastajana.

Iisraelis elas ta ainult aasta aega. Juba 1976 kutsus BBC ta Suurbritanniasse ja sellest ajast elab Zinik Londonis. Ta töötas palju aastaid BBC venekeelsete saadete toimetuses mittekoosseisulise kriitiku, toimetaja ja saatejuhina ning tal oli oma kirjandusteemaline autorisaade. 1988 sai ta Suurbritannia kodakondsuse.

Eesti keeles on temalt Vilma Matsovi tõlkes 1994 ilmunud "Russofoob ja punapuravikud".

Tema proosatekste on korduvalt ilmunud ajakirjas Vikerkaar.
Teet Raik

**Teet Raik** (sündinud 10. mail 1977) on eesti muusik, dirigent ja fotograaf.

Teet Raik on õppinud Eesti Muusikaakadeemias puhkpilliorkestri dirigeerimist  
Helsingi Ülikooli "Metropolia" pop-jazzmuusika osakonnas heliloomingut ja trompetit ning Tartu Ülikooli Viljandi Kultuuriakadeemias muusikaproduktsiooni ja helindust.

2009.-2019. töötas ta Eesti Muusika- ja Teatriakadeemia koosseisulise džässmuusika õppejõuna. Noori džässmuusikuid on ta õpetanud ka Tartu Ülikooli Viljandi kultuuriakadeemias.

2021. aastast on ta Sõjaväemuuseumi koosseisu kuuluva Sõjaväeorkestri dirigent. Varem on ta dirigeerinud Kaitseväe orkestrit. 

Lisaks dirigeerib ja juhendab ta Tallinna Tehnikaülikooli bigbändi.

Ta mängib trompetit, flüügelhorni ja kitarri, arranžeerib muusikat nii suurtele kui ka väikestele koosseisudele ning kirjutab muusikat. Lisaks on ta tegev fotograafina, pildistades peamiselt kontserte jt. muusikasündmusi. Kõrvale pole jäänud ka tema tegevus helirežissööri ja videoloojana, mis on otseselt fotograafina tegutsemise käepikendus.

## Isiklikku
Teet Raiki õde on endine oboemängija, praegune diplomaat Ele Raik. Teet Raiki peamiseks ansamblipartneriks ja kaaslaseks on džässilaulja Helin-Mari Arder.

## Viited
Mihkel Mõisnik

**Mihkel Mõisnik** (sündinud 6. juunil 1969) on eesti tõlkija.

Peamiselt tõlgib ta inglise keelest.

Ta töötab kirjastuses Tänapäev toimetajana.

## Isiklikku
Ta oli Pärnu Jahtklubi liige alates 2003. aastast.
Piret Päär

**Piret Päär** (sündinud 8. juunil 1963) on eesti näitleja ja jutuvestja.

Ta lõpetas 1986. aastal Tallinna Riikliku Konservatooriumi lavakunstikateedri (12. lend), seejärel töötas kaks hooaega Eesti Riiklikus Noorsooteatris.

1991. aastal hakkas tegelema lugude jutustamisega ja korraldama jutuvestmisalast koolitust täiskasvanutele. Lisaks jutuõhtutele-kohtumistele, jututundidele koolides ja raamatukogudes, kontsertidele koos muusikutega on ta korraldanud lugude jutustamise teemalisi kursusi, seminare, töötubasid, näitusi, rahvusvahelisi konverentse ja festivale. 

Praegu tegutseb vabakutselise jutuvestjana. 

## Tunnustus
* 2000 Eesti Kultuurkapitali rahvakultuuri sihtkapitali aastapreemia (tulemuslik tegevus jutuvestmise koolkonna loomisel)
* 2002 Stipendium "Ela ja sära"
* 2005 Eesti Kultuurkapitali rahvakultuuri sihtkapitali aastapreemia (mahukas ja vastutusrikas töö autentsete eesti rahvajuttude kogumiku "Estonian Folktales - The Heavenly Wedding" inglise keelde mugandamisel)
* 2016 Eesti Kultuurkapitali rahvakultuuri sihtkapitali aastapreemia (jutupärandi elava kandmise eest)
* 2022 Valgetähe V klassi teenetemärk

## Viited

## Välislingid
* Koduleht
Bryan Cranston

**Bryan Lee Cranston** (sündinud 7. märtsil 1956) on ameerika näitleja, stsenarist ja režissöör. 

Laiema tuntuse saavutas ta osatäitmisega Foxi situatsioonikomöödias "Malcolm in the Middle" ja Walter White'i mängimisega AMC draamasarjas "Halvale teele", mille eest ta on võitnud kolm korda järjest Primetime Emmy auhinna parima draamasarja meespeaosatäitja kategoorias. 

## Elu
Cranston sündis California osariigis Canoga Parkis kuuldemängunäitleja Peggy Selli ning Hollywoodi näitleja ja produtsendi Joseph L. Cranstoni pojana. Tema vanavanaema on sündinud County Clare'is Iirimaal. Cranston kasvas üles Los Angelese piirkonnas, lõpetas Canoga Parki keskkooli ja sai Los Angelese Valley kolledžist kraadi politseiteaduse alal.

Cranston esines avalikult juba nooruses, kuid tema meelelahutusäri taustaga vanematel oli selles suhtes kahtlusi, nii et tõsisemalt hakkas ta alaga tegelema alles aastaid hiljem.

1998. aastal tegi ta Steven Spielbergi filmis "Reamees Ryani päästmine" etteaste ühekäelise sõjaväelasena.

## Eraelu

Cranston on abielus Robin Deardeniga, kellega ta tutvus "Airwolfi" võtetel 1984. aastal. Tema mängis nädala kaabakat, temake oli pantvangi rollis. Neil on tütar Taylor Dearden Cranston (sündinud 1993. aasta 12. veebruaril). Cranston oli varem abielus kirjanik Mickey Middletoniga.

Cranston elab New Mexicos Albuquerque'is.

## Filmograafia
### Film

### Televisioon

## Auhinnad ja nominatsioonid

## Märkused

## Välislingid
*Bryan Cranston IMDb-s vaadatud 2012-06-05
* Bryan Cranston discusses ''Breaking Bad'' at AMCtv.com vaadatud 2012-06-05
* Bryan Cranston at Emmys.com vaadatud 2012-06-05
Mati Erelt

**Mati Erelt** (12. märts 1941, Tallinn – 12. oktoober 2024) oli eesti keeleteadlane.

## Haridus
Mati Erelt õppis Tallinna 20. Keskkoolis. Kooli ajal tegeles ta muu hulgas kergejõustiku ja poksiga ning tuli Eesti koolinoorte meistriks vasaraheites. 1959. aastal läks ta Tallinna Polütehnilisse Instituuti õppima täppismehaanikat, ent 1961. aastal otsustas suunduda hoopis Tartu Riiklikku Ülikooli eesti keelt ja kirjandust õppima.

Tartus õppis ta eriprogrammi järgi ning osales muu hulgas Huno Rätsepa juhitud nn generatiivse grammatika grupi (GGG) töös. Ta lõpetas 1965. aastal Tartu Riikliku Ülikooli eesti keele ja kirjanduse erialal. Kandidaadiväitekirja filoloogias kaitses ta Tartu ülikoolis 1971. aastal. Doktoriväitekirja "Eesti adjektiivide süntaks" kaitses ta sealsamas 1981. aastal. Sai filoloogiadoktori kraadi.

## Töökäik
1969–1991 töötas ta Keele ja Kirjanduse Instituudis, esmalt bibliograafina, 1970–1976 nooremteadurina, 1976–1983 vanemteadurina ning 1983–1991 grammatikasektori juhatajana. 1989–1991 oli ta ühtlasi Tallinna Pedagoogilise Instituudi professor. Perioodil 1991–1995 oli ta Helsingi Ülikooli soome-ugri keelte õppetooli külalisprofessor, 1995–2006 Tartu Ülikooli eesti keele õppetooli professor. Pärast seda oli ta Tartu Ülikooli emeriitprofessor ning jätkas tööd vanemteadurina.

Mati Erelt oli Emakeele Seltsi liige (1997–2006 esimees) ning Helsingis tegutseva Soome-Ugri Seltsi välisliige.

## Tunnustus
*1996 Eesti Vabariigi teaduspreemia sotsiaal- ja humanitaarteaduste alal eesti keele teadusliku grammatika eest (peatoimetaja)
*2005 Valgetähe IV klassi teenetemärk
*2006 Tartu Ülikooli suur medal
*2006 Eesti Teaduste Akadeemia medal
*2008 Ferdinand Johann Wiedemanni keeleauhind
* Emakeele Seltsi auliige

## Teoseid
* "Eesti lihtlause probleeme". Tallinn: Eesti Raamat, 1979
* "Predikatiivne adjektiiv (lausemallid)". Tallinn: Eesti Raamat, 1979
* "Adjektiivatribuut eesti keeles". Tallinn: Valgus, 1980
* "Eesti adjektiivisüntaks". Tallinn: Valgus, 1986
* "Virolais-suomalainen kielitieteen samasto". (Koos Tiiu Ereltiga.) Helsinki: Suomalais-ugrilainen Seura, 1992
* "Eesti keele õpik: XI kl." (Koos Silvi Varega.) Tallinn: Koolibri, 1992 (2., parandatud ja täiendatud trükk 1996)
* "Eesti keele käsiraamat". (Koos Tiiu Erelti ja Kristiina Rossiga.) Tallinn: Eesti Keele Instituut, 1997 (2., täiendatud trükk Tallinn: Eesti Keele Sihtasutus, 2000; 3., täiendatud trükk 2007)
* "Eesti-inglise keeleteaduse sõnastik". (Koos Tiiu Erelti ja Enn Veldiga.) Tallinn: Eesti Keele Sihtasutus, 2003 (2. täiendatud ja parandatud trükk 2012)
* "Lause õigekeelsus: juhatused ja harjutused". Tartu: M. Erelt, 2006 (2., parandatud trükk 2009; 3., täiendatud trükk Tallinn: Emakeele Selts, 2011)
* "Eesti keele väljendusõpetus kõrgkoolidele". (Koos Reet Kasiku ja Tiiu Ereltiga.) Tallinn: M. Erelt, 2007 (2., täiendatud trükk Tallinn: Emakeele Selts, 2011)

## Isiklikku
Mati Erelti abikaasa on Tiiu Erelt. Nende pojad on Pekka Erelt ja Jaan Erelt.

## Viited

## Välislingid
*
*Sirje Tohver: Mati Erelt õpib õpetades. *Õpetajate Leht*, 17. märts 2006
*Reet Kasik: Mõjuka mõtleja tähtpäevaks. Mati Erelt 70. *Keel ja Kirjandus* 3, 2011, 227–229
Liina Lukas

**Liina Lukas** (kuni 1989 **Liina Tamm**; sündinud 5. augustil 1970 Rakveres) on eesti kirjandusteadlane ja tõlkija. 

Lukas sündis Rakveres ning lõpetas Püssi Keskkooli.  Aastatel 1988–1995 õppis ta Tartu Ülikoolis eesti ja soome-ugri filoloogia eriala. Ta sai 1998. aastal Tartu Ülikoolis magistrikraadi võrdleva kirjandusteaduse alal tööga "Võõra kujund baltisaksa kirjanduses" ning 2006. aastal sealsamas doktorikraadi võrdleva kirjandusteaduse alal tööga "Baltisaksa kirjandusväli 1890–1918".  Ta on end täiendanud germanistika alal Göttingeni ja Viini ülikoolis. 

Liina Lukas on alates 1998. aastast töötanud Tartu Ülikoolis ning alates 1999. aastast Underi ja Tuglase Kirjanduskeskuses. 

2008–2021 oli Lukas Tartu Ülikooli maailmakirjanduse õppetooli dotsent, alates 1. veebruarist 2021 on ta TÜ kultuuriteaduste instituudi
võrdleva kirjandusteaduse professor. 

2007–2013 oli Lukas ka Underi ja Tuglase Kirjanduskeskuse vanemteadur. 

26. veebruarist 2013 kuni 31. detsembrini 2015 oli ta Tartu Ülikooli filosoofiateaduskonna prodekaan. 

Tema uurimistöö keskmes on olnud baltisaksa kirjandus.

## Tunnustus
* 2012 AABSi (Association for the Advancement of Baltic Studies) konverentsil Chicagos Vilis Vītolsi preemia (Vilis Vītols Award) eelmise aasta parima artikli eest ajakirjas Journal of Baltic Studies. Auhinnatud artikkel "Estonian Folklore as a Source of Baltic-German Poetry" kirjeldas eesti ja baltisaksa kultuuri huvi ühise kodumaa, selle maastiku ja pärimuste vastu.
* 2016 Tartu Ülikooli aumärk

## Isiklikku
Poliitik ja ajaloolane Tõnis Lukas on tema abikaasa.

## Viited

## Välislingid
*
Aktioni lahing

**Aktioni lahing** (ladinapäraselt Actiumi lahing) oli merelahing, mis toimus 2. septembril 31 eKr Octavianuse ja Marcus Antoniuse vägede vahel Kreeka lääneranniku lähedal.

Octavianuse laevastikku juhtis Marcus Vipsanius Agrippa. Antoniust toetas Kleopatra VII. Lahing lõppes Antoniuse tagasitõmbumisega ning koos Kleopatraga Egiptusse suundumisega.

## Vaata ka
* Antonius ja Kleopatra
Rwanda jalgpallikoondis

**Rwanda jalgpallikoondis** on Rwanda esindusmeeskond jalgpallis.

Meeskond on FIFA maailma edetabelis 137. kohal (september 2018). Kõrgeim koht on olnud 78. (detsembris 2008).

Koondis on ühe korra kvalifitseerunud Aafrika karikavõistlustele (2004. aastal), kuid alagrupist edasi ei pääsenud.

Kõige rohkem väravaid Rwanda koondises on löönud koondise kapten Olivier Karekezi.

## Viited

## Välislingid
* Koondise koduleht
Jean de Dieu Nkundabera

**Jean de Dieu Nkundabera** on Rwanda invasportlane.

Ta võitis 2004. aasta paraolümpiamängudel Ateenas pronksmedali 800 meetri ratastoolisõidus. See oli Rwanda esimene ja siiani ainus medal olümpiamängudelt.

Ta oli Rwanda ainus esindaja ka 2008. aasta paraolümpiamängudel Pekingis, kuid ei jõudnud eelsõidust kaugemale.

## Viited
Nyakatsi

***Nyakatsi*** on ruandade traditsiooniline eluase. See on ringi- või ruudukujulise põhiplaaniga pinnasest ja rohust ehitatud majake. 

Aastal 2008 algatas Rwanda valitsus ulatusliku uute majade ehitamise kampaania, mille käigus plaaniti hiljemalt 2011. aasta esimese poole jooksul algelised elamud täielikult uutega asendada. Sügisel 2010 oli alles ligi 71 000 *nyakatsi*. Kampaania raames aidati inimestel ehitusmaterjale hankida ning korralikud majad ehitada. Hiljem pikendati programmi 2011. aasta lõpuni. Kampaania maksumus oli üle 6,5 miljardi frangi. Sügisel 2011 elas *nyakatsi* veel üle 10 000 perekonna.

## Viited

## Välislingid
* Nyakatsi (ka pilt)
* Pilt
* Over Rwf 56 Million Raised for ‘Bye Bye Nyakatsi’ (ka pilt)
Pasteur Bizimungu

**Pasteur Bizimungu** (sündinud aprillis 1950) on hutu päritolu Rwanda poliitik. 

Bizimungu on kuulunud mõõdukate hutude hulka. Ta liitus tutside Isamaarindega juba siis, kui see veel Ugandas tegutses. Ta on hariduselt jurist. Ta osales muu hulgas Arusha rahuläbirääkimistel. 

Pärast genotsiidi sai temast 19. juulil 1994 Rwanda president. 23. märtsil 2000 astus ta poliitiliste vastuolude ja vägivalla puhkemise ohu tõttu tagasi ning presidendiks sai senine asepresident Paul Kagame. 

Aastal 2000 asutas Bizimungu partei Ubuyanja, mille võimulolijad keelustasid. Teda süüdistati vaenu õhutamises, 2002. aastal määrati ta koduaresti ning 2004. aastal mõisteti talle 15-aastane vanglakaristus. Aastal 2007 andis president Kagame talle armu.

## Viited
Raamatupidamiskonto

**Raamatupidamiskonto** (ladina keeles *computus*, inglise keeles *account*, saksa keeles *das Konto*) (ka arve). Kontosid kasutatakse raamatupidamiskohustuslike majandusüksuste igapäevase raamatupidamisarvestuse pidamisel.  

Kahe poolega tabeli (registri) vasakut, plusspoolt, nimetatakse deebetiks ja paremat, miinuspoolt, kreeditiks. Deebeti ja kreediti tähendus bilansi aktivapoole kirjetele avatud kontodel (aktivakontod)ja passivapoole kirjetele avatud kontodel (passivakontod) on erinev. Kõigi raamatupidamises kasutatavate kontode loend moodustab raamatupidamise kontoplaani. 

**Aktivakonto deebetis** näidatakse (kuvatakse) algsaldo, suurenemine ja lõppsaldo; **aktivakonto kreeditis** näidatakse (kuvatakse) vähenemine.

**Passivakonto deebetis** näidatakse (kuvatakse) vähenemine; **passivakonto kreeditis** näidatakse algsaldo, suurenemine ja lõppsaldo. 

Aktiva-ka passivakontode pluss-või miinuspoolele kantud summade kokkuvõtted moodustavad käibe (deebetkäive, kreeditkäive) ja nende kokkuvõtete vahe moodustab saldo. Aktivakontod on deebet-ja passivakontod kreeditsaldoga. Perioodi, tavaliselt kuu lõpul, koondatakse nii aktivakontode deebetsaldod kui passivakontode kreeditsaldod bilanssi, mille aktiva –ja passivapoolele kantud saldode summad peavad olema võrdsed.

## Vaata ka
*Bilanss
*Raamatupidamise kontoplaan
*Raamatupidamiskohustuslane
*Raamatupidamise eest vastutav isik

## Viited

## Välislingid
*Raamatupidamise seadus ja õigusaktid
Bilansiväline kirje

**Bilansiväline kirje** on majandusüksuse (ka kreediasutused) igapäevases jooksvas raamatupidamises kasutatava bilansivälise konto nimetus koos saldoga, mis on kirjendatud bilanssi väljaspool selle kokkuvõttesummat.

Bilansiväliste kirjetena võetakse bilanssi kasutama arvelduskrediidi summad, väljaandmata lepingulised laenusummad, tagasiostukohustused, lootusetud võlad, halvad laenud jm potentsiaalsed kohustused või tekkimisel olevad varad.

Bilansiväliste kirjete liigitus vastavalt Krediidiasutuste seadusele:

1. Garantiid ja muud sarnased tühistamatud kohustused ja nõuded

Nimetatud kohustuste ja nõuetena kirjendatakse: 
*Finantsgarantiid,
*Käskvekslite kinnitamised,
*Teatud majandus- ja kutsetegevusega seotud võimalikud kohustused,
*Regressiõigusega tehingud,
*Dokumentaalmaksed,
*Muud garantiid ja garantiiga sarnased tehingud.

2. Muud tühistamatud kohustused ja nõuded

Nimetatud kohustuste ja nõuetena kirjendatakse: 
*Valmisolekulaenud,
*Krediitkaartide krediidilimiidid,
*Väärtpaberite emissioonide korraldamine,
*Vara ostmine tulevikus,
*Tuleviku hoiustamistehingud,
*Osaliselt makstud väärtpaberid,
*Muud tühistamatud.

3. Tühistatavad kohustused ja nõuded

Nimetatud kohustuste ja nõuetena kirjendatakse: 

*Krediidiliinid,
*Arvelduskrediidid,
*Muud tühistatavad.

## Vaata ka
*Bilanss
*Kontoplaan
*Raamatupidamise sise-eeskiri
*Raamatupidamisaruanded

## Viited

## Välislingid
* Krediidiasutuse bilansivälise aruandluse kehtestamine
*Krediidiasutuste bilansiväliste tehingute aruanded
* Raamatupidamise seadus
Albertina Ivanova

**Albertina Petrovna Ivanova** (sündinud 11. augustil 1954) on mari luuletaja.

Tal on Eestis ilmunud nime all Albertina luulekogu "Sonaat viiulisoolole" (*Соло скрипкалан соната*) koos tõlgetega eesti, inglise ja vene keelde.

Tema luuletusi on eesti keeles ilmunud ka raamatus "Neli marilannat" Arvo Valtoni tõlkes.

## Tunnustus

* 2010 Hõimurahvaste programmi kirjandusauhind (Hando Runneli luulekogu "Тӱня теле / Rahutalved" tõlge mari keelde)

## Välislingid
*Kirje andmebaasis ESTER
Hannu Oittinen

**Hannu Oittinen** (sündinud 3. juulil 1959) on soome tõlkija.

Ta tõlgib enamasti eesti keelest soome keelde.

## Tunnustus
*2001 Valgetähe III klassi teenetemärk
*2015 Eesti Kultuurkapitali kirjanduse sihtkapitali aastapreemia (ilukirjanduslik tõlge eesti keelest võõrkeelde – Tiit Aleksejevi romaani „Kindel linn“, Rein Raua romaani „Rekonstruktsioon“ ja Asko Künnapi luulekogu „Su ööd on loetud“ tõlked soome keelde)

## Viited

## Välislingid
*Sissekanne Eesti Kirjanduse Teabekeskuse veebilehel
*Kaarel Kressa, Hannu Oittinen: Eesti uudisteoseid võiks rohkem soome keelde tõlkida, Eesti Päevaleht, 21. august 2009
Halvale teele

**"Halvale teele"** (originaalpealkiri **"Breaking Bad"**) on Ameerika telesari. See jutustab keskkooli keemiaõpetajast Walter White'st (Bryan Cranston), kellel diagnoositakse sarja alguses kaugelearenenud kopsuvähk. Walter pöördub kuritegelikule teele ning hakkab koos oma endise õpilase Jesse Pinkmaniga (Aaron Paul) tootma ja turustama kõrgekvaliteedilist metamfetamiini, et kindlustada enne surma oma pere varanduslik tulevik.

"Breaking Bad" on saavutanud laialdase positiivse vastuvõtu iseäranis tänu originaalsele teemaarendusele, väljapaistvale filmimistööle ja kogu näitetrupi näitlejavõimetele. Seriaal on võitnud seitse Primetime Emmy auhinda. Bryan Cranston oli 2010. ja 2011. aastal Kuldgloobuse nominent parima draamasarja meesnäitleja kategoorias. 

Sarja neljanda hooaja viimane osa ("Face Off") esilinastus USA-s AMC kanalil 2011. aasta 9. oktoobril. Seriaali viimase, kaheks osaks jaotatud 16-osalise viienda hooaja esimene osa jõudis vaatajateni 2012. aasta 15. juulil. Sarja viimane, 62. osa jõudis vaatajateni 29. septembril 2013. 

### Näitlejad

File:Bryan Cranston 2010.jpg|Bryan Cranston  Walter White
File:Aaron Paul at TIFF 2010.jpg|Aaron Paul  Jesse Pinkman
File:Anna Gunn PaleyFest cropped.jpg|Anna Gunn  Skyler White
File:Dean Norris.jpg|Dean Norris  Hank Schrader
File:Betsy Brandt 2010 cropped.jpg|Betsy Brandt  Marie Schrader
File:RJ Mitte.jpg|RJ Mitte  Walter White juunior
File:BobOdenKirk1SecondFilm.jpg|Bob Odenkirk  Saul Goodman
File:Jonathan Banks 1995.jpg|Jonathan Banks  Mike Ehrmantraut


## Viited

## Välislingid

* "Breaking Bad" Sony Picturesi kodulehel (inglise keeles)
* "Breaking Bad" veebisaidil TV.com (inglise keeles)
Karl Kaddak

**Karl Friedrich Kaddak** (24. detsember 1859 – 8. september 1940, maetud Simuna kirikuaeda) oli eesti ärimees ja tööstur. 

Pidas poode ja kõrtsi Simunas,  Simuna kihelkonnas. Rakkes elades varustas peale oma poe kaubaga rohkem kui sadat ümbruskonna väikekaupmeest. Pani Rahkla mõisas tööle piiritusevabriku ja temast sai Lammasküla mõisa omanik. 

Kaddak sai laiemalt tuntuks Baltimaade suurima Rakke Lubjatehase lubjatööstuse rajamisega Rakkes aastal 1910. Jõudis Eesti kahekümne rikkaima inimese hulka. Karl Kaddak oli Rakke lubjatehase omanik ning Tallinnas silikaatkive tootva ettevõte AS Silikaat  suuraktsionär. 

1917. aastal omandas Tallinna 2. Gildi kaupmees Karl Kadak (Kadakas) Rahkla mõisa Simuna kihelkonnas, kellelt mõis 1919. aasta maareformiga võõrandati.

Toetas Simuna kirikut, Rakke kogudust ja panustas ka Rakke pritsimaja ehitusse. 

## Vaata ka
*Rakke vald

## Viited

## Välislingid
*Aime Kinnep, Rakkes mälestati lubjakuningat, https://virumaateataja.postimees.ee/, 24. detsember 2019
## Kirjandus
*AIME KINNEP, KARL KADAK. KARJAPOISIST LUBJAKUNINGAKS,
Avamaa

**Avamaa** on aianduses ja põllumajanduses lahtise taeva all ja kõigile ilmastikumõjudele avatud põllumajanduskultuuride kasvupind . 

Avamaale vastandub katmik. 

## Viited
Pearaamat

**Pearaamat** (inglise keeles *general ledger*, saksa keeles *das Hauptbuch*) on raamatupidamiskohustusliku majandusüksuse kõiki kontosid sisaldav süstemaatiline register, milles on ära toodud kõik sünteetilised kontod koos koodide ja numbritega. 

Pearaamatu registri kirjed tehakse raamatupidamise kahekordse kirjendamise põhimõttel so ühe konto deebetisse ja teise konto kreeditisse.

Pearaamatu registrit võib pidada, mistahes taasesitust võimaldaval kandjal (pearaamat-žurnaalina, kaartidel, perfolintidel, raamatupidamisprogrammides, magnetketastel, CD-del, jms). 

## Vaata ka
*Bilanss
*Konto
*Päevaraamat
*Raamatupidamise kontoplaan
*Raamatupidamiskohustuslane
*Raamatupidamise eest vastutav isik

## Viited

## Välislingid
* Raamatupidamise seadus ja õigusaktid
Wallenberg (ooper)

**"Wallenberg"** on Erkki-Sven Tüüri ooper Raoul Wallenbergist kahes vaatuses, 19 pildis. Libreto autor Lutz Hübner. Esietendus 2001. aasta 5. mail Saksamaal Dortmundis.

Rahvusooperi Estonia 2007. aasta lavastusest valmis 2008. aastal DVD (dirigent Arvo Volmer, lavastajad Dmitri Bertman ja Neeme Kuningas; kunstnik-lavastaja Ene-Liis Semper; valguskunstnik Neeme Jõe).

## Ooperi sisu

**Proloog:** "Kes on Wallenberg?"

**I vaatus**

Raoul Wallenberg, tuntud Rootsi pankuriperekonna võsu, saab diplomaatiliste kanalite kaudu Ameerika presidendilt ja põgenikekomiteelt ülesande minna 1944. aasta suvel sakslaste poolt okupeeritud Budapesti ja päästa nii palju juute kui võimalik.

**Wallenberg:** "Ma mõtlesin viis minutit järele. Nende viie minutiga tapeti viis inimest."

Ametlikult on Wallenberg Rootsi saatkonna sekretär. Tema vastasmängijaks on Adolf Eichmann, kes korraldab Ungari juutide koonduslaagrisse saatmist. Wallenberg suudab kuue kuu jooksul päästa surmast ligi 100 000 juuti, väites, et tegemist on Rootsi kodanikega.

Naine, kelle pere on tapetud, tagastab elupäästva Rootsi passi, et oma perekonnale surma järgneda.
**Wallenberg:** "Ma jõudsin liiga hilja."

Jaanuaris 1945, pärast seda, kui Punaarmee Budapesti vabastab, kutsub Nõukogude vastuluure Wallenbergi sõbralikule vestlusele ning Wallenberg kaob jäljetult.

**II vaatus**

**Vene ohvitser:** "Meie juures teda pole, nii et ärge rohkem pärige. Ja kui ta meie juures on, siis läheb tal hästi."

Lineaarsest ajaloo-ajast saab unenäoline psühholoogiline aeg, kus sündmused toimuvad läbisegi ja korraga, ega lase end reaalsusest segada. 

Gulag. Wallenbergi külastab Eichmann, teel Jeruusalemma oma poomisele.

Rambivalgusesse astub Wallenbergi popversioon, Wallenberg 2, kes on elujõulisem ja kasulikum kui tõeline Wallenberg: 

"Me ei pommitanud Auschwitzi viivat raudteed – aga meil on Wallenberg.
Me ei pommitanud krematooriume – aga meil on Wallenberg."

**Tööstur:** "Kui minult küsitakse, miks me tarnisime Saksamaale terast, ma ütlen, minu vennapoeg, Raoul Wallenberg Siberi jääväljadel."

Vene ohvitser loeb ette 1947. aasta 17. juulist pärineva surmaotsuse Wallenbergile kui "Saksamaa ja USA spioonile", käsuga põletada surnukeha Lubjanka ahjudes.

Viimasena jääb kõlama I vaatuses Rootsi passi tagastanud ja oma perekonnale surma järgnenud naise tekst:
"Ma määrin te sõrmed ära. Võite mind välja kraapida põldudest, puulehtedelt ja katusekividelt. Te ei leia minust niigi palju, et joonistada laubale tuharist, mitte niigi palju, et köhiks sõdur, kelle kõrisse ma lendan."

## Viited


## Välislingid
Vaitmaa, Merike. Esietendus Erkki-Sven Tüüri "Wallenberg", vaadatud 3. juuni 2012

Raun, Eero. Erkki-Sven Tüüri ooper "Wallenberg".- Sirp 1. juuni 2007, vaadatud 4. juuni 2012
Majandusüksus

**Majandusüksus** on laiemas tähenduses iseseisvalt majandustegevuses osalev ettevõte.

## Majandusüksuste liigitus
### Majandusüksus raamatupidamises

Vastavalt kehtivale (2002) raamatupidamisseadusele on majandusüksus mistahes omanikule ja/või omanikerühmale (füüsilisele või juriidilisele isikule, sh äriühingutele, kohalikule omavalitsusele või riigile) kuuluv tulunduslik või mittetulunduslik ettevõte, kes on raamatupidamiskohustuslane.

### Majandusüksus majanduse koosseisus

### Majandusüksus majanduses iseseisvalt tegutseva üksusena

Majanduses- majandustegevuses iseseisvalt osalevate üksuste koondnimetus. Koondisse kuuluvad ettevõtted, asutused, talud, tehased, baarid, kauplused, haiglad, perearstikeskused, koolid, automüügiettevõtted jms üksused. 

## Vaata ka
*Bilanss
*Raamatupidamiskohustuslane

## Viited

## Välislingid
* Raamatupidamise seadus ja muud õigusaktid
Kerti Tergem

**Kerti Tergem** (sündinud 7. juunil 1968) on eesti tõlkija ja raamatukujundaja.

Ta lõpetas 1993. aastal Tartu Ülikooli eesti ja soome-ugri filoloogia erialal. 

Ta tõlgib peamiselt hollandi keelest (näiteks on ta tõlkinud Willem Frederik Hermansi, Arthur Japini ja Toon Tellegeni teoseid).

## Looming
*"Sild üle Schelde". Looming, 2/2010. Lk 301–303

## Tunnustus

* 2018 Paabeli Torni auhind (Edward van de Vendeli "Vali okaapi" tõlge eesti keelde)

## Viited

## Välislingid

*Kurt Vonneguti romaan liiga suurte ajude traagikast, Eesti Päevaleht, 4. märts 2005
*Kolm painajat, Eesti Päevaleht, 19. detsember 2005
Likviidsuse suhtarvud

**Efektiivsuse suhtarvud e indikaatorid** (inglise keeles *liquidity ratios*) on ettevõtte likviidsuse hindamiseks kasutatavad suhtarvud. Levinumad likviidsuse suhtarvud on:

*Raha keskmine laekumisperiood
*Lühiajalise võlgnevuse kattekordaja
*Lühiajalise võlgnevuse käibekordaja
*Kaubakäive
*Koguvara käive

## Vaata ka
*Finantsanalüüs
*Likviidsus
*Lühiajaline võlgnevus
*Maksevõime suhtarvud

## Viited
Raha keskmine laekumisperiood

**Raha keskmine laekumisperiood** (inglise keeles *accounts receivable average collection period*) on ettevõtte finantsjuhtimises kasutatav likviidsuse suhtarv, mis saadakse, kui ettevõtte keskmine debitoorne võlgnevus korrutatakse 360 päevaga ja jagatakse netokäibe summaga.

## Raha keskmise laekumisperioodi tulemus

* Märkus: ostjate debitoorne võlgnevus on bilansis arvestatud koos käibemaksuga, müügitulu kasumiaruandes arvestatud aga käibemaksuta, tuleks kõigepealt suhtarvu lugejas ja nimetajas olevad arvud ühismõõdustada. Vastasel juhul saadakse ebaõige (tegelikust pikem) laekumisperiood.

Tulemus saadakse ja väljendatakse päevades.

## Raha keskmise laekumisperioodi tulemuse tõlgendus

Indikeerib kui pika perioodi jooksul debitoorne võlgnevus laekub. Selle näitaja arvväärtust mõjutavad nii müügitingimused, müügikäibe ootamatud muutused kui ka püsiklientidele antavad hinnasoodustused, rabatid jne. Tulemus ei tohiks ületada rohkem kui 1 1/3 korda järelmaksuks antavat perioodi ja rohkem kui 1 1/3 diskontoperioodi (diskonto võimaldamisel järelmaksuga müügi puhul). 

## Vaata ka

*Finantsanalüüs
*Käive
*Lühiajalise võlgnevuse käibekordaja
*Maksevõime suhtarvud
*Müügikäive
*Varude käibekordaja
*Varade käibekordaja

## Viited
33 eKr

**Aasta 33 enne Kristuse sündi** ehk meie ajaarvamist. Vana-Rooma ajaarvamise järgi 721 *[[ab urbe condita]]*. Nimetus 33 eKr võeti kasutusele varakeskajal.

## Sündmused
*Gaius Julius Caesar Octavianus (teist korda) ja Lucius Volcatius Tullus said Rooma konsuliteks.
*Marcus Vipsanius Agrippa lasi ehitada Aqua Julia, ühe Rooma akveduktidest.

## Sündinud
*...

## Surnud
*...
Lühiajalise võlgnevuse käibekordaja

**Lühiajalise võlgnevuse käibekordaja** (inglise keeles *receivable turnover*) on ettevõtte finantsjuhtimises kasutatav likviidsuse suhtarv, mis saadakse, kui ettevõtte müügi netokäive jagatakse lühiajalise võlgnevuse summaga.

## Valem

Lühiajalise võlgnevuse käibekordaja = Käibevara / Keskmine debitoorne  võlgnevus
## Lühiajalise võlgnevuse käibekordaja tulemus

Lühiajalise võlgnevuse käibekordaja näitab, mitu korda keskmiselt ületab müügitulu debitoorset võlgnevust. Tulemus saadakse, kui jagatakse saadud müügitulu keskmise debitoorse võlgnevusega. Näitaja on väljendatud kordades .  

## Lühiajalise võlgnevuse käibekordaja tulemuse tõlgendus

Näitab, kui mitu korda toimub keskmiselt lühiajalise võlgnevuse tasumine aruandeperioodil. Indikaatori kõrge kordaja näitab nõuete kõrget konverteeritavust rahalisteks vahenditeks.  

Mida suurem on näitaja väärtus, seda kiiremini maksed laekuvad . Kui näiteks näitaja väärtus on 1, siis see tähendab, et perioodi jooksul toimub 1 võlgnevuse tasumine aruandeperioodil. 

## Vaata ka

*Finantsanalüüs
*Käive
*Maksevõime suhtarvud
*Müügikäive
*Raha keskmine laekumisperiood
*Varude käibekordaja
*Varade käibekordaja

## Viited
Kaubakäive

**Kaubakäive** on ettevõtte finantsjuhtimises kasutatav likviidsuse suhtarv. Kaubakäive näitab, mitu korda ajavahemikus varusid müüakse või kasutatakse, näiteks aasta jooksul. Kaubakäibe valem on müük jagatud kauba ja tootmisvarude keskmisega. Kaubakäivet nimetatakse ka **varude käibekordajaks** või **tootmisvarude käibeks**.

## Valem
\mbox{Kaubakäive}=\frac{\mbox{müük}}{\mbox{tootmisvarude keskmine}} 

## Äriline rakendus
Väike kaubakäive võib tähendada liigseid varusid, vananemist ning puudulikku tootevalikut või turundust. Mõnel juhul võib väike suhtarv olla loomulik, näiteks kui enne hinnatõuse või tarnedefitsiite on varusid kogutud.

Samas suur kaubakäive võib näidata varude puudust, mille tõttu kaotatakse äri, sest varusid ei ole piisavalt. See võib omakorda põhjustada ebapiisavaid laovarusid.

Mõned tööstusandmete koostajad (näiteks Dun & Bradstreet) kasutavad jagatise lugejas müügikulu asemel müüki. Müügikulu annab täpsema käibe suhtarvu, kuid võrdlemisel saab sageli kasutada ainult müüki. Müügikulu peetakse täpsemaks, kuna müügikulu ja müüki arvestatakse erinevalt. Müüki arvestatakse harilikult turuväärtuse alusel, ehk kui palju turg toodangu või teenuse eest maksis. Kui ettevõttel oli hea aasta ja turul maksti ettevõtte toote või teenuse eest tavapärasest kõrgemat hinda, võib saadud arv olla ebaotstarbekas. Seevastu müügikulu arvestatakse selle järgi, kui palju ettevõte tegelikult müügiks vajalike materjalide eest maksis. Samuti võivad ettevõtted hindu alandada, et varusid värskendada.

Esemel, mille varud vahetuvad igal aastal, on suuremad hoiukulud kui esemel, mille varud vahetuvad mitu korda aastas. Varude käive näitab ka ettevõtte elujõudu. Varude vahetumise sageduse suurendamise eesmärk on varude vähendamine kolmel põhjusel:
*Suurem varude vahetumise sagedus tähendab väiksemat hoiukulu. Ettevõte kulutab vähem üüri, kommunaalteenuste, kindlustuse, varguse ning muude kaubavarude hoidmisega seotud kuludele.

*Väiksemad hoiukulud tähendavad suuremat netotulu ja kasumlikkust, eeldusel et tulud kauba müügist jäävad samaks.

*Varude kiirem vahetussagedus võimaldab kiiremini vastata kliendi soovidele ning aitab välja vahetada aegunud kaupu. See on väga tähtis moetööstuses.

*Ettevõtete võrdlemisel on tähtis arvesse võtta vaadeldavat tööstusharu, sest muidu on võrdlus moonutatud. Näiteks ei ole mõistlik võrrelda selvehalli autode müügifirmaga; selvehall müüb kiiresti vahetuvaid kaupu, nagu maiustused, šokolaadid, karastusjoogid, ning kaupade vahetuvus on sagedasem. Autode müügifirmal on väiksem kaupade vahetuvus. Seega on mõistlik võrrelda ainult sama haru ettevõtteid.

## Vaata ka
*Finantsanalüüs
*Käive
*Likviidsuse suhtarvud
*Lühiajalise võlgnevuse käibekordaja
*Maksevõime suhtarvud
*Müügikäive
*Raha keskmine laekumisperiood
*Koguvara käive

## Viited
Koguvara käive

**Koguvara käive** on likviidsuse suhtarv, mis näitab, kui tõhusalt ettevõte kasutab oma varasid müügitulu loomiseks. Koguvara käivet nimetatakse ka **varade käibekordajaks**. 

Reeglina on madala kasumimarginaaliga ettevõtetel kõrge koguvara käive, ning kõrge kasumimarginaaliga ettevõtetel madal koguvara käive. Näiteks jaemüügiga tegelevatel ettevõtetel on tiheda konkurentsi tõttu harilikult väga kõrge koguvara käive.  

\mbox{Koguvara käive} = \frac{\mbox{Müügitulu}}{\mbox{Aktiva (koguvara) keskmine}}
* Müügitulu on kasumiaruande müügitulu.
* Aktiva (koguvara) keskmine on majandusaasta koguvarade keskmine ettevõte bilansil. Saadakse majandusaasta alguse ja lõpu koguvarade summa jagamisel kahega.

## Vaata ka

*Finantsanalüüs
*Käive
*Likviidsuse suhtarvud
*Lühiajalise võlgnevuse käibekordaja
*Maksevõime suhtarvud
*Müügikäive
*Raha keskmine laekumisperiood
*Kaubakäive

## Viited
Tarmo Ruubel

**Tarmo Ruubel** (19. august 1967 Tallinn) on eesti rahvusest soome näitleja.

Ta sündis Tallinnas, viieaastaselt asus ta Soome elama. Aastatel 1988–1992 õppis ta Helsingi Teatriakadeemias. Aastatel 1992–1993 Kotka Linnateatris.

## Filmograafia

### Filmid

* Iskelmäprinssi (1991)
* Veturimiehet heiluttaa (1992)
* Pikkusisar (1999)
* Neko no ongaeshi  (2002)
* Tali-Ihantala 1944 (2007)

### Telefilmid

* Hyväntekijä (1990) 
* Kalliolle kukkulalle (1992)
* Ratapenkan ruusu (1996)
* Kekkonen (1998)
* Pako punaisten päämajasta (2000)

### Teleseriaalid
* Tuntemattomalle jumalalle (1993)
* Puhtaat valkeat lakanat (1993)
* Blondi tuli taloon (1994–1995)
* Ihmeidentekijät (1996–1998)
* Sydänten akatemia (1998)
* Iskelmäprinssi (1998)
* Parhaat vuodet (2000)
* Kylmäverisesti sinun (2005)
* Kelgukoerad - Soome Keskkriminaalpolitsei uurija Jussi Saaristo
* Kalevipojad (2009-2010)

## Välislingid
* Tarmo Ruubel IMDB-s
Jeanette Winterson

**Jeanette Winterson** (sündinud 27. augustil 1959 Manchesteris) on inglise romaanikirjanik. Ta on Briti impeeriumi ordu ohvitser (OBE).

Jeanette Winterson sündis Manchesteris ning adopteeriti 21. jaanuaril 1960. Ta kasvas üles Accringtonis, tema kasuvanemad olid Constance ja John William Winterson. Teda kasvatati nelipühilaste traditsioonis ning ta alustas usukuulutamist ja jutluste kirjutamist 6-aastaselt. 16-aastaselt identifitseeris ta end lesbina ning lahkus kodust. Ta õppis Accringtoni ja Rossendale'i Kolledžis. Seejärel õppis ta inglise keelt ja kirjandust Oxfordis St Catherine's College'is.

Wintersoni esimene romaan "Oranges Are Not the Only Fruit" ilmus 1985. aastal ning võitis Whitbreadi auhinna. 1990. aastal kohandas autor selle ka teleseriaaliks, mis omakorda võitis Briti Filmi- ja Telekunsti Akadeemia auhinna parima draama eest.

## Teoseid
* "Oranges Are Not the Only Fruit" (1985; eesti keeles "Apelsinid pole ainsad viljad", tõlkinud Kätlin Kaldmaa; Tallinn: Tänapäev, 2008)
* "Boating for Beginners" (1985)
* "Fit For The Future: The Guide for Women Who Want to Live Well" (1986)
* "The Passion" (1987; eesti keeles "Kirg", tõlkinud Kätlin Kaldmaa; Tallinn: Varrak, 1998; 2. trükk Tallinn: Tänapäev, 2008)
* "Sexing the Cherry" (1989)
* "Oranges Are Not The Only Fruit: the script" (1990)
* "Written on the Body" (1992; eesti keeles "Kehale kirjutatud", tõlkinud Kätlin Kaldmaa; Tallinn: Tänapäev, 2004)
* "Art & Lies: A Piece for Three Voices and a Bawd" (1994)
* "Great Moments in Aviation: the script" (1995)
* "Art Objects" (1995)
* "Gut Symmetries" (1997)
* "The World and Other Places" (1998)
* "The PowerBook" (2000)
* "The King of Capri" (2003)
* "Lighthousekeeping" (2004; eesti keeles "Tuletornipidamine", tõlkinud Kätlin Kaldmaa; Tallinn: Tänapäev, 2006)
* "Weight" (2005; eesti keeles "Taak: Heraklese ja Atlase müüt", tõlkinud Kätlin Kaldmaa; Tallinn: Eesti Päevaleht, 2006)
* "Tanglewreck" (2006)
* "The Stone Gods" (2007; eesti keeles "Kivist jumalad", tõlkinud Kätlin Kaldmaa; Tallinn: Tänapäev, 2011)
* "The Battle of the Sun" (2009)
* "Ingenious" (2009)
* "The Lion, The Unicorn and Me: The Donkey's Christmas Story" (2009)
* "The Battle of the Sun" (2010)
* "Why Be Happy When You Could Be Normal?" (2011)

## Viited

## Välislingid

*Jeanette Wintersoni ametlik koduleht
Eesti finantsaruandluse standard

**Eesti finantsaruandluse standard** (varem **Eesti hea raamatupidamistava**) on vastavalt kehtiva raamatupidamise seaduse § 17 lõike 1 kohaselt finantsarvestuse korraldamises ja finantsaruandluses kasutatavad arvestuspõhimõtted ning informatsiooni esitusviis, mis peavad olema kooskõlas raamatupidamise seaduses sätestatud nõuetega ja ühega järgmisest kahest finantsaruandluse standardist:
# Eesti finantsaruandluse standard
# Euroopa Parlamendi ja nõukogu määruses 1606/2002/EÜ rahvusvaheliste raamatupidamisstandardite kohaldamise kohta (EÜT L 243, 11.09.2002, lk 1–4) sätestatud korra kohaselt Euroopa Komisjoni poolt vastu võetud rahvusvahelised finantsaruandluse standardid.

Kehtiva raamatupidamise seaduse § 3 punkti 7 kohaselt on Eesti finantsaruandluse standard rahvusvaheliselt tunnustatud arvestuse ja aruandluse põhimõtetele tuginev avalikkusele suunatud finantsaruandluse nõuete kogum, mille põhinõuded kehtestatakse seadusega ning mida täiendavad Raamatupidamise Toimkonna juhendid ning riigi, riigiraamatupidamiskohustuslaste, kohaliku omavalitsuse üksuste, muude avalik-õiguslike juriidiliste isikute ning teiste raamatupidamiskohustuslaste, kelle üle eelnimetatud isikutel on otseselt või kaudselt või teiste valitseva või olulise mõju all olevate isikute kaudu valitsev mõju, puhul ka avaliku sektori finantsarvestuse ja -aruandluse juhendis sätestatud nõuded.

Eesti hea raamatupidamistava põhinõuded on järgmised: 

*raamatupidamisarvestust tuleb pidada nii, et oleks tagatud aktuaalse, olulise, objektiivse ja võrreldava informatsiooni saamine;
*kõik majandustehingud tuleb dokumenteerida ja seda mõistliku perioodi jooksul;
*kõik majandustehingud tuleb raamatupidamisregistrites kirjendada kas algdokumentide või nende põhjal koostatud koonddokumentide alusel;
*raamatupidamisaruanded koostatakse raamatupidamisregistrites tehtud kokkuvõtete põhjal;
*kõiki majandustegevuse ja raamatupidamise aluseks olevaid dokumente (algdokumendid, lepingud, raamatupidamise aruanded, raamatupidamise registrid, kirjavahetus deebitoride ja kreeditoridega, äriplaanid, raamatupidamise sise-eeskirjad jne) tuleb säilitada vastavalt raamatupidamisseaduses sätestatud tingimustele ja korrale;
*majandustehinguid lähikondlastega (abikaasad, sama firma kaasomanikud, lähisugulased või lähihõimlased jt) kirjeldatakse üksikasjalikult raamatupidamise aastaaruande lisades; 
*likvideeritud juriidilise isiku asutamis- ja algdokumendid, raamatupidamisregistrid, lepingud, raamatupidamise aastaaruanded ja teised seadustega sätestatud dokumendid antakse pärast juriidilise isiku likvideerimist üle riiklikule registrile;
* raamatupidamisaruannete koostamisel ja esitamisel rakendatakse seadusi, raamatupidamise alusprintsiipe ja rahvusvaheliselt tunnustatud raamatupidamisaruannete koostamise üldpõhimõtteid GAAP;
* üksikküsimustes tuleb lähtuda raamatupidamise seadusest, Raamatupidamise Toimkonna juhenditest, kehtivatest standarditest ja kinnitatud metoodilistest soovitustest. 

## Vaata ka
*GAAP
*Raamatupidamine
*Raamatupidamise alusprintsiibid
*Raamatupidamise Toimkond

## Viited

## Välislingid
* Raamatupidamise seadus ja õigusaktid
Reichswehr

**Reichswehr** oli Saksamaa relvajõudude nimi aastatel 1919–1935.

1933. aastal pärast Natsionaalsotsialistliku Saksa Töölispartei juhi Adolf Hitleri valimist Saksamaa kantsleriks taastati Saksamaal 16. märtsil 1935 maaväed Wehrmacht ja 1. juunil 1935 sõjalaevastik Kriegsmarine.

## Üleminekuperiood
Saksamaa allkirjastas pärast kaotust Esimeses maailmasõjas 11. novembril 1918 Compiegne'i vaherahulepingu ja 28. juunil 1919 Versailles' rahulepingu.

Sõjale järgnenud demobiliseerimise käigus lagunes endine Saksa keiserlik armee, kuid aastatel 1918–1919 toimunud revolutsiooniliste sündmuste ajal moodustusid Vabakorpused (saksa keeles *Freikorps*), mis koondasid oma ridadesse vabatahtlikkuse alusel maailmasõja veterane.

1919. aasta 6. märtsil moodustas Weimari vabariigi valitsus Ajutised Saksa kaitsejõud (*Vorläufige Reichswehr*), mis koosnesid Ajutisest maaväest (*Vorläufige Reichsheer*) ja Ajutisest mereväest (*Vorläufige Reichsmarine*).

1919. aasta 30. septembril moodustati Weimari vabariigi valitsuse poolt Ülemineku maavägi (*Übergangsheer*), kuid Ajutine merevägi (*Vorläufige Reichsmarine*) tegutses ajutise nimega kuni 1921. aastani.

1919. aasta 28. juunil allkirjastas Saksamaa valitsus Versailles' rahulepingu, mille alusel oli sõja kaotanud Saksamaal Antandi võitjariikide poolt lubatud pidada vaid 100 000 mehe suurust sõjaväge.

## Reicshwehr
Saksamaa relvajõud Reichswehr moodustati ametlikult 1921. aasta 1. jaanuarist ning koosnes *Reichsmarine*st ja *Reichsheer*ist. Reichswehri koosseisu kuulus 2 väegruppi juhtkonnaga, 7 jalaväediviisi ja 3 ratsaväedivisjoni.

Reichswehri koosseisus:
*1. väegrupp, keskusega Berliinis, koosseisus 1.–4. jalaväediviis ja 1.–2. ratsaväedivisjon
*2. väegrupp, keskusega Kasselis, koosseisus 5.–7. jalaväediviis ja 3. ratsaväedivisjon

## Maavägede juhatajad
* kindralmajor Walther Reinhardt, 13. september 1919 – märts 1920
* kindralmajor Hans von Seeckt, märts 1920 – oktoober 1926
* kindralleitnant Wilhelm Heye, oktoober 1926 – 31. oktoober 1930 
* jalaväekindral Kurt von Hammerstein-Equord, 1. november 1930 – 27. detsember 1933
* kindralleitnant vabahärra Werner von Fritsch, 1. jaanuar 1934 – 1. juuni 1935
MusicBrainz Picard

**MusicBrainz Picard** on mitmeplatvormiline MusicBrainzi ametlik muusikafailide sildistaja, mis on kirjutatud programmeerimiskeeles Python. Picard kasutab sildistamisel albumipõhist lähenemist.

Alates versioonist 0.7.0 on võimalik muusikafailide identifitseerimine. Versioonist 0.16 toetab Picard lisaks MusicDNS-i identifitseerimisteenusele ka avatud lähtekoodiga AcoustID-d.

Toetatud failitüübid:
* MP3, TTA (ID3)
* Ogg Vorbis, FLAC, Speex (*[[Vorbis comment]]*)
* Musepack, WavPack, OptimFROG, Monkey's Audio (*[[APEv2 tag]]*)
* AAC, ALAC (MP4)
* Windows Media Audio
* WAV

## Vaata ka
* MusicBrainz

## Viited

## Välislingid
*Ametlik koduleht
Natasha Cooper

**Natasha J. Cooper** (sündinud 1951 Kensingtonis Londonis) on inglise kriminaalkirjanik.

## Eestikeelsed väljaanded
* Trish Maguire'i lood
** "Luuderohi" – *Creeping ivy*, 1998; eesti keeles: Varrak, 2010. Tõlkinud Tiina Aug
** "Eksitus" – *Fault lines*, 1999; eesti keeles: Varrak, 2012. Tõlkinud Lii Tõnismann

## Välislingid
* Kirjaniku koduleht
* Natasha Cooper. HeadRead
* Sigrid Kõiv, Natasha Cooper: naise vägivaldsust peetakse põnevaks, Naine24.ee, 10. juuni 2012
Aaron Paul

**Aaron Michael Paul** (sündinud 27. augustil 1979) on Ameerika näitleja ja laulja. Teledebüüdiks oli osalemine 1990. aastal ühes teleseriaali "Beverly Hills, 90210" osas. Laiem tuntus sai talle osaks Jesse Pinkmani rolliga AMC sarjas "Halvale teele", mis tõi talle Primetime Emmy auhinna parima draamasarja meeskõrvalosatäitja kategoorias.

Paul kihlus 2012. aasta 1. jaanuaril Pariisis Lauren Parsekianiga. Paar elab Santa Monicas Californias.

## Filmograafia

## Viited

## Välislingid

* 
*Aaron Pauli kihlus
Erkki Juhandi

**Erkki Juhandi** (sündinud 7. oktoobril 1969 Tallinnas) on eesti vaimulik. Galerist ja kunstinäituste kurtaator.

Ta on õppinud EELK Usuteaduse Instituudis. Ta ordineeriti 30. detsembril 1997 diakoniks ja 26. mail 2022 preestriks.

Ta oli EELK Viimsi Püha Jaakobi koguduse rajaja, kiriku ehituse algataja ja eestvedaja. Viimsi Püha Jaakobi kirik pühitseti 25. juulil (jaagupipäeval) 2007. a. Kirikuehituse patroon oli president Lennart Meri, pärast tema surma Helle Meri.

Juhandi oli EELK Viimsi koguduse vaimulik aastatel 1994–2007, 2007–2019 oli ta EELK reservvaimulik. Alates 2019 on ta Tallinna praostkonna vikaarvaimulik.

Ta on tegutsenud kunstinäituste kuraatorina. Viimsi Püha Jaakobi kiriku galerii ja Tallinna Jaani kiriku galerii kuraator ja galerist.

2007. aastal sai ta Viimsi valla autasu "Viimsi Vaal".

2016.aastal sai ta Viimsi valla Kultuuripreemia 2015.

Ta on aastast 2017 Eesti Kunstnike Liidu liige.

Ta on aastast 2022 EELK Konsistooriumi kultuuriväärtuste komisjoni liige.
Kvadrootor

**Kvadrootor** või **kvadrokopter** või **nelikopter** on nelja tiivikuga helikopter. Erinevalt tavalistest kopteritest kasutatakse nende puhul harilikult sümmeetrilisi tiivikuid. Sõiduki juhtimiseks muudetakse ühe või enama tiiviku suunda ja/või pöörlemiskiirust, mis omakorda muudab jõumomenti ja tõstejõu omadusi.

Lennuajaloo algusaastatel peeti kvadrootoreid lahenduseks mitmetele vertikaallennu puhul esile kerkivatele probleemidele; jõumomendist tekkivad juhtimisprobleemid (ning tõstejõudu mittetekitava tüürpropelleri tõhususe küsimused) on võimalik kõrvaldada oluliselt lühemate labadega konstruktsiooniga, mille puhul tiivikud vastassuundades pöörlevad. Seda on ka lihtsam ehitada. 1920.–1930. aastatel loodi mitmeid mehitatud lennuks sobilikke seadmeid. Nende seas olid esimesed edukad vertikaalseks õhkutõusuks ja maandumiseks sobivad lennumasinad. Paraku oli esimeste prototüüpide tõhusus väike ning hilisemad prototüübid nõudsid piloodilt märkimisväärselt stabiliseerimisponnistust ja olid alajuhitavad.

Kvadrootoritel põhinevad lahendused on viimasel ajal seoses mehitamata õhusõidukitega seotud arendustegevusega populariseerunud. Neid sõidukeid stabiliseerivad elektroonilised juhtsüsteemid ja andurid. Tänu oma väiksusele ja heale juhitavusele saab neid kasutada nii ruumides kui ka neist väljaspool.

Kvadrokopteritel on sama suurusega helikopterite ees mitmed eelised. Esiteks ei vaja nad tiiviku laba nurga reguleerimise mehhanisme, mis lihtsustab sõiduki ehitamist ja hooldust. Teiseks võimaldab nelja tiiviku kasutamine tiivikute väiksemaid diameetreid, mistõttu on nende kineetiline energia lennu ajal madalam. See vähendab võimaliku kokkupõrke puhul tekkivat kahju. Väikesed mehitamata õhusõidukid on seetõttu lähidistantsidel keskkonnale ja iseendale mõnevõrra ohutumad. Mõnikord on tiivikutel kokkupõrgetel tekkivate kahjustuste vältimiseks ka kaitseraamid.

Ehitamis- ja juhtimismugavuse tõttu kasutatakse kvadrootoreid tihti mudellennuamatööride hobiprojektides.

## Manööverdamine

Rootor tekitab oma pöörlemisteljel nii tõstejõudu kui ka jõumomendi ja lennuvahendi liikumise suunale vastupidise õhutakistuse. Kui kõik rootorid pöörlevad sama nurkkiirusega ning rootorid üks ja kolm päripäeva ning rootorid kaks ja neli vastupäeva, on aerodünaamiline pööret tekitav jõumoment tasakaalustatud ja võrdne nulliga, mis tähendab, et eraldi stabiliseeriva rootori jaoks vajadus puudub. Lennuvahendi pööramiseks on võimalik jõumomendid tasakaalust välja viia, muutes vastassuundades pöörlevate tiivikute pöörlemiskiirust.

Kallutusnurkade muutmine on võimalik pööret põhjustamata. Samas suunas pöörlevate tiivikute paar juhib üht telge ja nende omavaheline kiiruste kasvatamine ja kahandamine säilitab jõumomentide tasakaalu samaaegset pööret põhjustamata. Nii on võimalik püsivat kaldenurka hoides lennuvahendit kiirendada.
Otia Ioseliani

**Otia Ioseliani** (gruusia keeles ოტია იოსელიანი, varem eesti keeles **Iosseliani**; 16. juuni 1930 Gvištibi – 14. juuli 2011 Tskaltubo) oli gruusia kirjanik ja dramaturg.

Ioseliani tuli kirjandusse 1950. aastate keskel ning avaldas oma esimese jutukogu 1957. Tuntus saabus esimese jutustusega "Tähesadu" ("ვარსკვლავთცვენა", 1962), mis käsitleb Teise maailmasõja teemat.

## Eesti keeles ilmunud teosed
* "Mäng" (tõlkinud Uno Ussisoo; Loomingu Raamatukogu 22, 1965)
* "Üheksa mäe taga" (jutustus, tõlkinud Uno Ussisoo; Tallinn: Eesti Raamat, 1967)
* "Tähesadu" (tõlkinud Merike Pau; Loomingu Raamatukogu 23–25, 1976)
* "Vahva poiss Datši" (jutustus, tõlkinud Uno Ussisoo; Tallinn: Eesti Raamat, 1976)